Det, at anskaffe sig en hund, er forbundet med ekstra udgifter. Ved køb af hund er det lovpligtigt at anskaffe sig en ansvarsforsikring, som dækker skader din hund påfører andre mennesker, hunde eller genstande. Derudover kan det være en god ide med en sygeforsikring, i tilfælde af at hunden bliver syg eller kommer til skade, og en dyrlæge bliver nødvendig.
En årlig tur til dyrlægen med sundhedstjek og vaccination er vigtig. Her får hunden en grundig gennemgang fra snude til halespids, og dyrlægen finder måske, et eller flere sygdomstegn.
Enhver hund skal selvfølgelig også have foder, hvilket er en post, hvor udgifterne kan variere meget alt efter størrelsen på hunden og dit valg af foder. Et større engangsbeløb kan der også være forbundet med specielt anskaffelsen af hvalpen, da både hundekurv, madskål, sele, halsbånd med hundetegn og diverse legetøj, samt gadgets hurtigt kan løbe op. Har man valgt en race, der behøver pelspleje, bør penge til hundefrisøren også overvejes som en mulig fast udgift.